Opgangsbofællesskaber - hensigtserklæring nr. 11 
Sagsfremstilling 
38.    Opgangsbofællesskaber - hensigtserklæring nr. 11  
                                                                                                                        Åbent 
Sagsnr.: 326-2014-8335        J.nr.: 27.57.00            Holger Jacobsen.: 326-2014-53588 
  
[adresse] 
Baggrund 
Kommunalbestyrelsen besluttede i forbindelse med budgetvedtagelse for 2013 (Hensigtserklæring nr. 5), at der 
arbejdes videre med etablering af opgangsbofællesskaber som alternativ til lejligheder for psykisk 
udviklingshæmmede, herunder, at socialudvalget er tovholdere på opgaven og besluttende niveau. 
  
Der blev forelagt en status på budgetseminar 2014 og på den baggrund blev der i forbindelse med 
budgetvedtagelse for 2014 vedtaget hensigtserklæring nr. 11 ”Etablere opgangsbofællesskaber på det 
specialiserede område, for at imødegå ensomhed og for at drage nytte af at kunne pulje timerne til de borgere der 
er visiteret til hjælp.” 
  
Socialudvalget har behandlet sagen den 5.9 2013 og den 7.11.2013. Centerchefnetværket indstillede på dette 
tidspunkt at der ikke etableres opgangsbofællesskaber, fordi der ikke vurderes at være ensomme 
udviklingshæmmede der ønsker at flytte til sådanne boliger. 
  
Det foreslås på denne baggrund at der ikke arbejdes videre med hensigtserklæringen. 
  
BEHANDLING 
Direktionen, Socialudvalget, Økonomiudvalget, Kommunalbestyrelsen 
  
INDSTILLING 
Voksenspecial- og psykiatrichefen indstiller: 
  
· At der ikke arbejdes videre med etablering af opgangsbofællesskaber. 
  
ØKONOMISKE KONSEKVENSER 
Der er ikke økonomiske konsekvenser. 
Direktionens møde den 4. marts 2014: 
Direktionen vedtog at anbefale voksenspecial- og psykiatrichefens indstilling. 
Socialudvalgets møde den 6. marts 2014: 
Udvalget vedtog at anbefale Direktionens indstilling. 
  
Økonomiudvalgets møde den 18. marts 2014: 
Udvalget vedtog at anbefale Socialudvalgets indstilling. 
  
  
  
Kommunalbestyrelsens møde den 26. marts 2014: 
Kommunalbestyrelsen vedtog at godkende Økonomiudvalgets indstilling. 
